

     
Врз основа на член 36 став 1 точка 15 од Законот за локална самоуправа (,,Службен весник на Република Македонија“ бр.5/2002 и „Службен весник на Република Северна Македонија“ бр.202/2024),Советот на Општина Кочани на седницата одржана на 14.11.2025 година, донесе


  ПРОГРАМА
за изградба на објекти за домување на лица од социјален ризик за 2026 година


I.

 	Програмата за изградба на објекти за домување на лица од социјален ризик во општина Кочани за 2026 година е изработена врз основа на барањата и потребите на граѓаните и на реалните финансиски средства добиени од Владата на Република Северна Македонија преку имплементација на Декадата и Стратегијата за Ромите, како и  од Буџетот на Општина Кочани (со Одлука на Советот на Општина Кочани).


1. Планирани извори на средства за финансирање на активности за изградба на објекти за домување на лица од социјален ризик    
  
	1.1. Средства од  Владата на РСМ -------------------------------------------- 
	1.000.000 денари

	Вкупно:     
	1.000.000 денари



                                                                                                      
    2. Активности 

 2.1. Реазлизација на проектот за изградба на објекти за домување на лица од социјален ризик

Проектот за изградба на објекти за домување на лица од социјален ризик се однесува на објекти за дислокација на дивонаселените лица во Старата касарна. Во овој објект живеат околу 28 семејства, односно околу 80 лица со најразлична возрасна структура: има деца  од сите возрасти, млади брачни парови со бебиња, како и возрасни и стари лица, значи од сите старосни граници, со што постои можност од конфликтни ситуации помеѓу самите жители. Семејствата кои живеат во оваа зграда се 100 % социјално загрозени лица, во повеќе семејства има по еден или двајца инвалиди, најголем дел од нив се неписмени,  а само околу 50 % од децата посетуваат настава, бидејќи нивните родители не можат да ги дозволат најосновните потреби за своите деца. Условите за живеење се целосно импровизирани, во супстандартни услови, без вода, канализација  и електрична енергија. Покрај ова, овој објект е изложен на сериозни ризици од распаѓање или опожарување со оглед на неговата дотраеност и дотраеноста на електричната мрежа, поради која многу често настануваат помали пожари во објектот и околината. Во внатрешноста на објектот видливи се поголеми нарушувања на статиката на објектот, посебно во делот на кровната конструкција, која е целосно дотраена и во секое време постои можност тој да се распадне и да предизвика штети од поголеми размери, вклучувајќи и човечки жртви.
[bookmark: _Hlk148696868]Изградбата на овие објекти  е предвидено да биде во градот Кочани на парцела со површина од 9113 м² лоцирана од десната страна на патот пред Фабриката за вода во Градска четврт 5 со намена А3 за заедничко или групно домување. Во завршна фаза е постапката за донесување на ДУП-от за Градската четврт 5  и усогласување на  техничката документација. Со реализацијата на овој проект ќе се создадат пристојни услови за живеење на лицата од социјален ризик кои живееат во Старата касарна.
Општина Кочани од Владата на РСМ има обезбедено средства во висина од 16.000.000 денари кои се на посебна наменска сметка, но бидејќи ДУП-от за Градската четврт 5  е  донесен во 2024 година, и во тек е подготовка на нова техничка документација, од тие причини во буџетот за 2026 година се предвидуваат само 1.000.000 денари.
Реализацијата и динамиката на спроведување на Програмата ќе биде согласно  договорите со проектантот и  со изведувачот на градежните работи. Вршењето на исплата кон изведувачот прво ќе биде од средствата обезбедени од Владата на РСМ, а потоа и од сопственото учество на Општина Кочани. 
Врз основа на напред кажаното и во зависност од приливот на финансиски средства, можни се измени и дополнувања на активностите предвидени во Програмата.   
              

		II.
     Програмата влегува во сила осмиот ден од денот на објавувањето во ,,Службен гласник на Општина Кочани“.


Бр.09- 1582/1                                                             Претседател
14.11.2025 година                                        на Советот на Општина Кочани,   
Кочани                                                                  Александар Андов



